Projekts

**Latvijas Republikas Ministru kabinets**

2016. gada \_\_\_. \_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_.§)

“Grozījumi Ministru kabineta 2008.gada 22.decembra noteikumos Nr.1071 “Noteikumi par neparasta darījuma pazīmju sarakstu un kārtību, kādā sniedzami ziņojumi par neparastiem vai aizdomīgiem darījumiem”

Izdoti saskaņā ar Noziedzīgi iegūtu līdzekļu legalizācijas un terorisma finansēšanas novēršanas likuma 30.panta otro daļu

1. Izdarīt Ministru kabineta 2008.gada 22.decembra noteikumos Nr.1071 “Noteikumi par neparasta darījuma pazīmju sarakstu un kārtību, kādā sniedzami ziņojumi par neparastiem vai aizdomīgiem darījumiem” (Latvijas Vēstnesis, 2008, 201. nr.; 2010, 29. nr.; 2013, 207. nr.) šādus grozījumus:
	1. Izteikt 4. punktu šādā redakcijā:

“4. Ziņojumu par šo noteikumu 2. punktā minētajiem darījumiem iesniedz rakstiski kopā ar pavadvēstuli, kurā norādīti pievienotie dokumenti un elektroniskie datu nesēji (ja tādi ir) vai iesniedz, izmantojot E-pakalpojumu “Informācijas sniegšana par neparastiem un aizdomīgiem finanšu darījumiem” (turpmāk – E-pakalpojums) kontroles dienesta uzturētā vietnē [www.zinojumi.kd.gov.lv](http://www.zinojumi.kd.gov.lv). Likuma subjektiem, izņemot likuma 3.panta ceturtajā daļā minētos subjektus, ir pienākums ziņojumu par šo noteikumu 2. punktā minētajiem darījumiem iesniegt elektroniski.”;

* 1. Papildināt 5. punktu ar trešo un ceturto teikumu šādā redakcijā.

“Ja likuma subjekts ziņojumu iesniedz izmantojot E-pakalpojumu kontroles dienesta uzturētā vietnē [www.zinojumi.kd.gov.lv](http://www.zinojumi.kd.gov.lv), tas aizpilda laukus tiešsaistes formā vai augšupielādē XML (Extensible Markup Language) failu atbilstoši šo noteikumu 3. pielikumā norādītajām prasībām. Kontroles dienests sagatavoto XSD (*XML Schema Definition*) shēmu uztur savā tīmekļa vietnē, darot to pieejamu likuma subjektiem un to uzraudzības un kontroles institūcijām.”;

* 1. Papildināt noteikumus ar 5.¹ punktu šādā redakcijā:

“5.¹ Ja likuma subjekts ziņojumu iesniedz papīra formā, tas aizpilda šo noteikumu [1.pielikumā](http://likumi.lv/doc.php?id=185793#piel1) noteikto veidlapu. Ja likuma subjekts ziņojumu iesniedz izmantojot E-pakalpojumu kontroles dienesta uzturētā vietnē [www.zinojumi.kd.gov.lv](http://www.zinojumi.kd.gov.lv), tas aizpilda laukus tiešsaistes formā vai augšupielādē XML (Extensible Markup Language) failu atbilstoši šo noteikumu 3. pielikumā norādītajām prasībām. Kontroles dienests sagatavoto XSD (*XML Schema Definition*) shēmu uztur savā tīmekļa vietnē, darot to pieejamu likuma subjektiem un to uzraudzības un kontroles institūcijām.”

* 1. Papildināt 6. punktu ar trešo teikumu šādā redakcijā:

“Ja likuma subjekts ziņojumu iesniedz izmantojot E-pakalpojumu kontroles dienesta uzturētā vietnē [www.zinojumi.kd.gov.lv](http://www.zinojumi.kd.gov.lv), un, ja kādā lauku grupā norādāmo ziņu nav, to atstāj neaizpildītu, ja to pieļauj šo noteikumu 3. pielikumā norādītās prasības.”;

* 1. Papildināt noteikumus ar 6.¹ punktu šādā redakcijā:

“6¹. Ja, aizpildot šo noteikumu [1.pielikumā](http://likumi.lv/doc.php?id=185793#piel1) noteikto ziņojuma veidlapu, kādā lauku grupā norādāmo ziņu nav, to aizpilda ar zīmi “Z”. Ja likuma subjekts ziņojumu iesniedz izmantojot E-pakalpojumu kontroles dienesta uzturētā vietnē [www.zinojumi.kd.gov.lv](http://www.zinojumi.kd.gov.lv), un, ja kādā lauku grupā norādāmo ziņu nav, to atstāj neaizpildītu, ja to pieļauj šo noteikumu 3. pielikumā norādītās prasības.”

* 1. Papildināt noteikumu 8.punktu ar 8.2.5. apakšpunktu šādā redakcijā:

“8.2.5. klients vai klienta patiesais labuma guvējs un tā veiktais darījums, par kuriem kredītiestāde klienta izpētes ietvaros konstatējusi publiski pieejamu negatīva rakstura informāciju, kas liecina par tā iespējamu saistību ar noziedzīgi iegūtiem līdzekļiem vai to legalizēšanu, vai terorismu vai tā finansēšanu.”

* 1. Papildināt noteikumus ar 11. punktu šādā redakcijā:

“11. Likuma subjektiem ir tiesības sniegt ziņojumu, aizpildot šo noteikumu 2. pielikumā noteikto ziņojuma veidlapu un iesniegt kontroles dienestam elektroniski līdz 2017. gada 31. decembrim šādā kārtībā:

11.1. Ziņojumu par šo noteikumu [2.punktā](http://likumi.lv/doc.php?id=185793#p2) minētajiem darījumiem nosūta elektroniski šifrētā veidā saskaņā ar noslēgto divpusējo līgumu starp kontroles dienestu un likuma subjektu;

11.2. Ja likuma subjekts ziņojumu iesniedz elektroniski, tas aizpilda šo noteikumu 2. pielikumā noteikto ziņojuma veidlapu. Šo noteikumu 2. pielikumā noteiktā ziņojuma veidlapa aizpildāma Excel programmā;

11.3. Ja, aizpildot šo noteikumu 2. pielikumā noteikto ziņojuma veidlapu, kādā lauku grupā norādāmo ziņu nav, to atstāj neaizpildītu.”;

* 1. Svītrot 2. pielikumu un 11.punktu.
	2. Svītrot 5. un 6. punktu.
	3. Papildināt noteikumus ar 3. pielikumu atbilstoši šo noteikumu pielikumā pievienotajai redakcijai.
1. Šo noteikumu 1.6. punkts stājas spēkā 2017.gada 1. janvārī.
2. Šo noteikumu 1.8. un 1.9. punkts stājas spēkā 2018. gada 1. janvārī.
3. Šo noteikumu 1.3. un 1.5. stājas spēkā 2018.gada 1.janvārī.

Finanšu ministre Dana Reizniece - Ozola

28.09.2016 8:59

625

V.Neija

67095490, Vineta Neija@fm.gov.lv